पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई की सुनैना होले के खिलाफ महाराष्ट्र पुलिस की FIR को बॉम्बे हाईकोर्ट ने खारिज कर दिया है। सुनैना पर सोशल मीडिया में CM उद्धव ठाकरे और उनके बेटे आदित्य ठाकरे के लिए आपत्तिजनक पोस्ट लिखने, दो समुदायों को भड़काने और दंगा कराने के प्रयास का भी मामला दर्ज किया था। सुनैना के खिलाफ पिछले साल अप्रैल महीने में मुंबई के आजाद मैदान पुलिस स्टेशन और पालघर में शिवसेना नेताओं की ओर से 3 FIR दर्ज करवाई गई थी। इस FIR को रद्द करने की मांग को लेकर सुनैना ने हाईकोर्ट का दरवाजा खटखटाया था।
महाराष्ट्र हाईकोर्ट ने पहले तो सुनैना की गिरफ्तारी पर रोक लगा दी थी। इसके बाद मामले में सुनवाई करते हुए अदालत ने जनवरी में अपना फैसला सुरक्षित रख लिया था। राज्य सरकार की ओर से वरिष्ठ अधिवक्ता मनोज मोहिते ने होले की याचिका का विरोध किया था।
मामले की सुनवाई के दौरान हाईकोर्ट ने फटकार लगाते हुए कहा था कि क्या उद्धव सरकार हर उस व्यक्ति पर कार्रवाई करेगी जो उनके खिलाफ सोशल मीडिया में लिखता है। इसके बाद आज हाईकोर्ट ने इस मामले में आगे सुनवाई करते हुए अपना फैसला सुनाया। कोर्ट ने अपने फैसले में मुंबई पुलिस की FIR को गलत ठहराते हुए उसे खारिज कर दिया।
अदालत ने इस आधार पर खारिज की FIR
सुनवाई के दौरान अदालत ने कहा कि सुनैना के ट्वीट को कोई भी समझदार व्यक्ति पढ़कर इस बात को समझ जाएगा कि उसमें किसी भी जाति, समुदाय या संप्रदाय का नाम नहीं लिखा गया है। ना ही सुनैना के ट्वीट से ऐसा प्रतीत होता है कि इससे जातिय हिंसा या दंगे भड़क सकते थे। ऐसे में मुंबई पुलिस ने जो FIR उसके खिलाफ दर्ज किया है उसे अदालत सिरे से खारिज करती है।
इन धाराओं में सुनैना के खिलाफ दर्ज हुआ था केस
मुंबई पुलिस ने सुनैना के खिलाफ IPC की धारा 294 (सार्वजनिक स्थान पर आपत्तिजनक भाषा का इस्तेमाल), धारा 499 (मानहानि), धारा 506 (आपराधिक धमकी) और आईटी एक्ट 2000 की धारा 66ए समेत अन्य उपयुक्त धाराओं में केस दर्ज किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn